laion/Wikipedia-Exotic huggingface dataset:
תיבה רוסית

תיבה רוסית (ברוסית: Русский ковчег) הוא סרט דרמה היסטורית ניסיוני משנת 2002 בבימויו של אלכסנדר סוקורוב. הסרט צולם כולו בארמון החורף של מוזיאון ההרמיטאז' הממלכתי, כשהוא משתמש בצילום רציף של 96 דקות במצלמת סטדיקאם. הסרט הוקרן בפסטיבל קאן 2002. מספר ללא שם משוטט באזור ארמון החורף בסנקט פטרבורג. המספר מרמז כי הוא מת בתאונה נוראית ורוחו נסחפת בארמון. בכל חדר, הוא נתקל באנשים שונים מתקופות שונות בהיסטוריה בת 300 השנה של העיר. הוא מלווה ב"אירופאי", המרקיז דה קוסטין, תייר צרפתי בן המאה ה-19. הסרט משתמש בקיר הרביעי באופן נרחב, אך שוב ושוב נשבר מחדש. לעיתים המספר ודמויות שונות יוצרות אינטראקציה עם שחקנים אחרים אפילו בזמנים שונים. הצילומים התקיימו באחר הצהריים של היום הקצר ביותר בשנה, בבוקר ה-23 בדצמבר 2001 במוזיאון ההרמיטאז' בסנקט פטרבורג. ביום חורף, קבוצה קטנה של גברים ונשים מגיעים בכרכרה רתומה לסוס לכניסה הצדדית של ארמון החורף, לבושה בסגנון של תחילת המאה ה-19 כדי להשתתף בנשף בחסות הקיסר אלכסנדר הראשון. המספר (שנקודת מבטו היא תמיד בגוף ראשון) פוגש זר נוסף "האירופאי", שמלווה אותו בסיורו בחדרי הארמון. "האירופאי", דיפלומט צרפתי מהמאה ה-19 דיפלומט צרפתי שמתברר בתור המרקיז דה קוסטין, אינו חש אלא בוז לרוסים, דבר שהוא אומר למספר והוא לא מסוגל להעריך את היופי שסביבו. כל חדר בא לידי ביטוי בתקופה שונה של ההיסטוריה הרוסית, אבל התקופות הן לא בסדר כרונולוגי. המספר עובר בחדר ובו פיוטר הגדול נראה מוטרד בחברת אחד הגנרלים שלו; תצוגה מרהיב של אופרות ומחזות בעידן של יקטרינה הגדולה, קהל מתאסף בפני הצאר ניקולאי. הוא מקבל בפניו משלחת פרסית המציגה בפניו התנצלות רשמית של השאה על מותו של השגריר אלכסנדר גריבוידוב בשנת 1829; חיי המשפחה האידיליים של הצאר ניקולאי השני; את טקס החלפת משמרות הגדודים של המשמר הקיסרי; אנשים מסיירים בארמון בהווה, מלווים במנהל המוזיאון, הלוחש בדבר הצורך לבצע תיקונים בתקופת שלטונו של יוסיף סטלין; תושב לנינגרד מכין לעצמו ארון במהלך המצור על העיר במהלך מלחמת העולם השנייה. נשף גדול הבא, ובו מושמעת מוזיקה מאת מיכאיל גלינקה, עם משתתפים רבים ותזמורת מלאה בניצוחו של ואלרי גרגייב. קוסטין מספר למספר שהוא שייך כאן, לעולם של שנת 1913 היכן שהכול עדיין יפה ואלגנטי והוא לא רוצה ללכת רחוק יותר. המספר הולך לאחור דרך המסדרון ורואה אנשים רבים בפרקי זמן שונים שיוצאים מהבניין יחד. בעודו צופה בהם, המספר בשקט נפרד מהתהלוכה, עוזב את הבניין דרך דלת צדדית ומשקיף על האוקיינוס האינסופי. אלכסנדר סוקורוב – הקריין סרגיי דונצוב (סרגיי דריידן) – האירופאי (המרקיז דה קוסטין) מריה קוזנצובה – יקטרינה הגדולה מקסים סרגייב – פיוטר הגדול אנה אלכסאחינה – אלכסנדרה פיודורובנה ולדימיר בראנוב – ניקולאי השני מדיה וקבצים בנושא תיבה רוסית בוויקישיתוף "תיבה רוסית", במסד הנתונים הקולנועיים IMDb (באנגלית) "תיבה רוסית", באתר נטפליקס "תיבה רוסית", באתר AllMovie (באנגלית) "תיבה רוסית", באתר Rotten Tomatoes (באנגלית) "תיבה רוסית", באתר Box Office Mojo (באנגלית) "תיבה רוסית", באתר Metacritic (באנגלית) "תיבה רוסית", באתר אידיבי "תיבה רוסית", תסריט הסרט באתר Scripts.com (באנגלית) "תיבה רוסית", במסד הנתונים הקולנועיים KinoPoisk (ברוסית) תיבה רוסית - ביקורת קולנוע תיבה רוסית באתר עין הדג "Festival de Cannes: Russian Ark". festival-cannes.com. נבדק ב-11 בדצמבר 2021. {{cite web}}: (עזרה) אלכסנדר סוקורוב: "החיים הם יותר מקולנוע"
וגאס (קניון)

וגאס קשירסקויה שוסה (ברוסית: Vegas Каширское шоссе) הוא אחד הקניונים הגדולים באירופה הנמצא בצומת של כביש קשירסקויה וכביש הטבעת של מוסקבה. "Vegas" הוא מתחם הקמעונאות ובידור עם שטח כולל כולל של 480,000 מ"ר, הכולל 134,731 מ"ר של שטח ייעודי לקמעונאות. בקניון נמצאת שדרת כוכבים שבה ידוענים כמו: רוברט דה נירו, מילה יובוביץ', קרלוס סנטנה, מובי, גלוריה גיינור, ג'ון קיוזאק, הצנחן המפורסם פליקס באומגרטנר, אנטוניו בנדרס, דונלד טראמפ, בראדלי קופר השאירו את שמם. מדיה וקבצים בנושא וגאס בוויקישיתוף אתר האינטרנט הרשמי של וגאס וגאס, ברשת החברתית פייסבוק וגאס, ברשת החברתית אינסטגרם
קרב רדינג (871)

קרב רדינג (באנגלית: Battle of Reading) נערך ב-4 בינואר 871 ברדינג המשתייכת בימינו למחוז האנגלי של ברקשייר. קרב זה היה חלק מסדרת קרבות שנערכו במסגרת פלישת הוויקינגים הדנים לאי הבריטי, בפיקודם של בגסק והאלפדן רגנרסון, כנגד האנגלו-סקסונים של ממלכת וסקס, הממלכה האחרונה אשר עדיין לא נכבשה על ידם. הקרב והמערכה כולה מתוארים בכרוניקה האנגלו-סקסונית, ובתיעוד זה מופיע האזכור הכתוב המוקדם ביותר של רדינג. בסוף שנת 870 יצאו הדנים מבסיסם במזרח אנגליה, הפליגו דרומה לאורך חופו המזרחי של האי הבריטי ונכנסו אל תוך התמזה. לאחר שהפליגו במעלה הנהר, תקפו הדנים בהפתעה את העיירה רדינג, כבשו אותה והקימו בסיס מבוצר, אשר היה מוגן משני צדדיו על ידי נהרות התמזה והקנט ועל ידי סוללות עפר מצידו המערבי. שלושה ימים לאחר הגעתם, נעה קבוצת דנים לעבר הכפר אנגלפילד, שם המתין להם כוח אנגלו-סקסוני מקומי בפיקודו של אתלוולף, רוזן מחוז ברקשייר מטעם ממלכת וסקס. בקרב שנערך במקום נהרגו מרבית הדנים והנותרים נמלטו בחזרה לרדינג. ארבעה ימים לאחר הקרב באנגלפילד, הצטרף המלך אתלרד עם צבאו לאתלוולף, יחד עם אחיו אלפרד (אשר כונה לימים אלפרד הגדול), והכוח המאוחד צעד לעבר רדינג. הייתה זו ההתנסות הראשונה בקרב עבור אתלרד ואלפרד, והדנים היו ידועים בשימוש בטקטיקה הגנתית של ביצורים במטרה לגבות מחיר כבד מכל ניסיון לעקור אותם מעמדתם. ההסתערות הראשונה הפתיעה את הדנים, כאשר לוחמיהם אשר שהו מחוץ למבצר חוסלו או נהדפו לעבר שעריו. כאשר קרבה הלחימה אל המבצר, נפתח השער שבין סוללות העפר, הדנים הסתערו מתוכו והחל קרב אכזרי ועקוב מדם שאילץ את האנגלו-סקסונים לסגת. בין ההרוגים הרבים, משני הצדדים, היה גם אתלוולף, המפקד המנוסה ביותר שעמד לרשות הצבא האנגלו-סקסוני. הקרב המוצלח אפשר לדנים להמשיך בתוכניתם להתקדם אל תוך וסקס. לאחר התבוסה ברדינג ארגנו אתלרד ואלפרד מחדש את צבאם וב-8 בינואר נחלו ניצחון בקרב אשדון. כתוצאה מכך נסוגו הדנים פעם נוספת בחזרה לרדינג, אך ב-22 בינואר הובסו האנגלו-סקסונים בקרב בסינג וב-22 במרץ בקרב מרטון. באפריל 871 מת אתלרד ואלפרד ירש את כסאו. לאחר קרב וילטון במאי 871 הגיע אלפרד להסכם עם הדנים ושילם להם כופר. בהתאם לתנאי ההסכם עזבו הדנים את רדינג עד סוף אותה שנה, אז הקימו בסיס בלונדון שבממלכת מרסיה כדי לבלות בו את החורף, ומרבית תקופת שלטונו בת 28 השנים של אלפרד הוקדשה להתמודדות מולם. Longmate, Norman. Defending The Island: From Caesar to the Armada. Random House, 2011. ISBN 1446475751 Merkle, Benjamin R. The White Horse King: The Life of Alfred the Great. Thomas Nelson, 2009. ISBN 1418581038 Charles Plummer (1911). "Alfred the Great". In Chisholm, Hugh. Encyclopædia Britannica. 1 (11th ed.). Cambridge University Press Ford, David Nash. "Viking invasion of Reading". Royal Berkshire History. Nash Ford Publishing. 2003 Coates, Charles. The History and Antiquities of Reading. author, 1802. עמודים 1-2 Merkle, עמודים 37-40 Merkle, עמודים 40-42 Longmate, Defending The Island: From Caesar to the Armada. Chapter 9: "Worthy king Alfred"
פורד ZX2

פורד ZX2 (באנגלית: Ford ZX2) היא מכונית ספורט בתצורת קופה, 2 דלתות אשר יוצרה על ידי פורד בין השנים 1997–2003, בארצות הברית, ובין השנים 1998–2000 בקנדה ובמקסיקו. דגם "פורד ZX2" התבסס על "פורד אסקורט", דור שלישי, אשר יוצר בצפון אמריקה. תאוצת דגם "פורד ZX2" בין 0 - 60 מייל (96.56 ק"מ) היא 7.4 שניות. ZX2 ZX2 S/R (יוצרו 2,100 יחידות) "פורד ZX2" "פורד ZX2" "פורד ZX2" "פורד ZX2", שנת 1998 "פורד ZX2" "פורד ZX2" "פורד ZX2", שנת 2003 "פורד ZX2", שנת 2003 "פורד ZX2" פורד אתר האינטרנט הרשמי של פורד ZX2 מדיה וקבצים בנושא פורד ZX2 בוויקישיתוף פורד ZX2 - מבחן דרכים motortrend.com/cars/ford/escort/1997/1997-ford-escort-zx2 פורד ZX2 nadaguides.com/Cars/2003/Ford/ZX2 פורד ZX2 roadandtrack.com/car-culture פורד ZX2 autoblog.com/buy/2003-Ford-ZX2
סטגוזאוריים

סטגוזאוריים (שם מדעי: Stegosauridae) היא משפחה של דינוזאורים אוכלי-צמחים בעלי אגן דמוי עוף שהתקיימה מתקופת היורה תיכון שבתור היוּרה ועד הקרטיקון התחתון שבתור הקרטיקון. לבני משפחה זו היו לוחיות עצם גדולות על גופם, אשר שימשו כנראה כמווסתי חום גוף. בקצה זנבם היו זוג זיזים דוקרניים איתם הם נפנפו כאזהרה לעבר טורפים אפשריים, וככל הנראה שימשו גם ככלי נשק להתגוננות מפני טורפים. מוחם היה קטן מאוד והם נעו לאטם. הם אכלו אך ורק צמחים שצמחו קרוב לאדמה. ציאלינגוזאורוס (Chialingosaurus) ג'יאנגונוזאורוס (Jiangjunosaurus) קנטרוזאורוס (Kentrosaurus) לוריקטוזאורוס (Loricatosaurus) טואוג'יאנגוזאורוס (Tuojiangosaurus) דסנתרורוס (Dacentrurus) מירגאיה (Miragaia) אלקובזאורוס (Alcovasaurus) הספרוזאורוס (Hesperosaurus) לקסוביזאורוס (Lexovisaurus) פרנתודון (Paranthodon) סטגוזאורוס (Stegosaurus) ווארוזאורוס (Wuerhosaurus) יינגשאנוזאורוס (Yingshanosaurus) מדיה וקבצים בנושא סטגוזאוריים בוויקישיתוף סטגוזאוריים, באתר האנציקלופדיה של החיים (באנגלית) סטגוזאוריים, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
Soy Luna Live

Soy Luna Live (בתרגום לעברית: סוי לונה בהופעה חיה) הוא סיבוב הופעות התומך בשלושת הפסקולים הראשונים של הטלנובלה של ערוץ דיסני, "סוי לונה". סיבוב ההופעות האירופאי הוכרז בסוף מאי 2017. הסיבוב נמשך החל מה-5 בינואר 2018 עד ה-9 באפריל 2018 עם 49 מופעים ב-37 ערים אירופאיות. קרול סבייה - לונה ולנטה רוג'רו פסקווארלי - מטאו בלסאנו ולנטינה סנרה - אמבר סמית' מייקל רונדה - סימון אלברז מלנה ראטנר - דלפינה "דלפי" אלסמנדי אנה חרה מרטינז - ז'ימנה "ז'ים" מדינה חורחה לופז - רמירו פונסה קיארה פרוויצ'יני - ז'מילה "ז'ם" סאנצז גסטון וייטו - פדרו אריאס ספרד ספרד - פורטוגל פורטוגל - איטליה איטליה - צרפת צרפת - שווייץ שווייץ - גרמניה גרמניה - סלובניה סלובניה - אוסטריה אוסטריה - בלגיה בלגיה אינטרו Alas (קרול סבייה) / איטליהTutto è possibile (קרול סבייה) Siempre Juntos (שחקני סוי לונה) Prófugos (שחקני סוי לונה) La Vida es un Sueño (קרול סבייה) Invisibles (מייקל רונדה, גסטון וייטו ורוג'רו פסקווארלי) Sobre ruedas (קרול סבייה, ולנטינה סנרה, מלנה ראטנר, קיארה פרוויצ'יני ואנה חרה) Siento (רוג'רו פסקווארלי) Mírame a mí (ולנטינה סנרה) Eres (קרול סבייה, מייקל רונדה ורוג'רו פסקווארלי) Chicas así (ולנטינה סנרה ומלנה ראטנרס) Valiente (Versión acústica) (קרול סבייה ומייקל רונדה) Linda (מייקל רונדה, גסטון וייטו ורוג'רו פסקווארלי) Música en ti (קרול סבייה) I'd Be Crazy (רוג'רו פסקווארלי, מייקל רונדה, גסטון וייטו וחורחה לופז) A rodar mi vida (קיארה פרוויצ'יני, אנה חרה וחורחה לופז) Solo para Ti (קרול סבייה) Catch Me If You Can (ולנטינה סנרה) Qué más da (קרול סבייה ורוג'רו פסקווארלי) / איטליהSolo Tu (קרול סבייה ורוג'רו פסקווארלי) Allá Voy (רוג'רו פסקווארלי) Yo Quisiera (מייקל רונדה) Un destino (קרול סבייה, מייקל רונדה, גסטון וייטו ורוג'רו פסקווארלי) Valiente (שחקני סוי לונה) Vuelo (שחקני סוי לונה) Alas (שחקני סוי לונה) / איטליהTutto è possibile (שחקני סוי לונה) Siempre Juntos (שחקני סוי לונה) ב-14 בינואר 2018 בהופעה השנייה במאלגה, ספרד, קרול סבייה נפצעה במהלך השיר Solo para Ti, ולכן ההופעה קוצרה. סיבוב ההופעות נמשך כרגיל. "'Soy Luna' abrirá su gira europea en Barcelona". El Periódico (בספרדית). נבדק ב-29 במאי 2017. {{cite web}}: (עזרה) Entradas Soy Luna "Entradas Soy Luna Live". Ticketmaster (בספרדית). "Soy Luna Live". Everything is New (בפורטוגזית). "Soy Luna - Biglietti". Ticketone.it (באיטלקית). אורכב מ-המקור ב-2017-08-16. נבדק ב-2018-01-09. "9 Résultats pour SOY LUNA". Ticketmaster (בצרפתית). "Soy Luna live - Die Show eurer Lieblingsserie im Disney Channel - Tickets". Eventim (בגרמנית). Slovenia!! 🇸🇮 We are so very excited to announce that #SoyLunaLive2018 is coming to Ljubljana on April 3rd! בחשבון האינסטגרם הרשמי של הסיבוב Slovenia 😍🇸🇮 We're so happy to say that we added ANOTHER show on April 4th in Ljubljana! בחשבון האינסטגרם הרשמי של הסיבוב SOY LUNA LIVE באתר brussels-expo.com
פורד אסקורט (סין)

פורד אסקורט (סין) (באנגלית: Ford Escort (China)) היא מכונית משפחתית, מתוצרת יצרנית הרכב הסינית Changan Automobile (שם מלא:" "Changan Automobile (Group) Co., Ltd", בסינית: 重庆长安汽车股份有限公司)) בשותפות עם Changan Ford Automobile Co., Ltd, חברת בת של קונצרן הרכב פורד, (Ford Motor Company), אשר מיוצרת משנת 2015 במחוז צ'ונגצ'ינג שבסין. 15L MT Comfort - (מחיר הדגם ב-30 בדצמבר 2014 עמד על 96,800 יואן) 1.5L AT Comfort - (מחיר הדגם ב-30 בדצמבר 2014 עמד על 107,800 יואן) 1.5L MT Fashion - (מחיר הדגם ב-30 בדצמבר 2014 עמד על 107,800 יואן) 1.5L AT Fashion - (מחיר הדגם ב-30 בדצמבר 2014 עמד על 119,800 יואן) 4 דלתות. 5 נוסעים. צמיגים: קדמיים 195/65 R15, אחוריים 205/55 R16 מתלה קדמי: "MacPherson struts" (תמוכת מקפרסון). השעיה אחורית (Suspension Rear): זרוע נגררת (Trailing arm) מערכת נגד גנבת מנוע (Engine Anti-theft System) מערכת שמע הכוללת: Radio, MP3, USB, AUX-IN, CD Player מערכות בטיחות ABS+EBD מערכת נעילה מרכזית. פנסי ערפל קדמיים. כריות אוויר קדמיות כפולות (Dual Front Airbags) כריות אוויר קדמיות-צדדיות (Dual Front Side Airbags) כריות אוויר - וילון צד (Side Curtain Airbags) (בדגם "1.5L AT Fashion") גיבוי מכ"ם (Back-up Radar) מפתח שלט רחוק (Remote Key) תאוצת דגם "פורד אסקורט (סין) בין 0 - 100 קמ"ש היא 12.2 שניות "פורד אסקורט (סין)" "פורד אסקורט (סין)" "פורד אסקורט (סין)" "פורד אסקורט (סין)" "פורד אסקורט (סין)" פורד אסקורט מדיה וקבצים בנושא פורד אסקורט בוויקישיתוף פורד אסקורט, סרטון באתר יוטיוב "פורד אסקורט (סין)" (סרטון vimeo) "פורד אסקורט (סין)" carnewschina.com/2013/07/25/new-ford-escort "פורד אסקורט (סין)" carnewschina.com/2015/01/05/ford-escort-launched-on-the-chinese-auto-market פורד אסקורט (סין) - מפרט טכני ומידות chinaautoweb.com/car-models/ford-escort "פורד אסקורט (סין)" carnewschina.com/tag/ford-escort
גרהרד שרדר (המפלגה הנוצרית-דמוקרטית הגרמנית)

גרהרד שרדר (בגרמנית: Gerhard Schröder;‏ 11 בספטמבר 1910 – 31 בדצמבר 1989) היה פוליטיקאי גרמני. כיהן כשר הפנים של מערב גרמניה בשנים 1953–1961, כשר החוץ בשנים 1961–1966, וכשר ההגנה בשנים 1966–1969. בשנת 1968 נבחר למועמד המפלגה הנוצרית-דמוקרטית הגרמנית לתפקיד נשיא גרמניה, בגוברו על ריכרד פון וייצזקר, אולם הוא הפסיד בבחירות למשרת הנשיא לגוסטב היינמן. שרדר נולד במערב ממלכת פרוסיה. החל ללמוד משפטים באוניברסיטת קניגסברג, למד שני סמסטרים באוניברסיטת אדינבורו וסיים את לימודיו באוניברסיטת בון בשנת 1932. הוא עבר את המבחנים לאישור עבודה כעורך דין בגרמניה בשנים 1932 ו-1936. הוא קיבל דוקטורט בשנת 1934. במהלך לימודיו בבון הוא היה פעיל במפלגת העם הגרמנית השמרנית, אולם לאחר עליית הנאצים לשלטון הצטרף ב-1 באפריל 1933 למפלגה הנאצית. נטען ששרדר גם היה חבר האס אה, אולם שרדר הכחיש זאת וטען ששמו הועלה כמועמד לחברות אך מכיוון שלא הביע עניין בכך, נמחק מרשימת המבקשים להצטרף. לאחר קבלת הדוקטורט עבד במכון קייזר וילהלם בברלין ולאחר מכן במשרד עורכי דין, הוסמך לעורך דין בשנת 1939 והתמחה בדיני מיסים. עזב את המפלגה הנאצית במאי 1941, בעת שנשא לאישה את בריג'ט לנדסברג שהייתה יהודיה למחצה, לאחר שקיבל רשות מיוחדת לכך. במהלך מלחמת העולם השנייה הוא שירת בצבא גרמניה. לאחר המלחמה הוא עבר כפקיד ממשלתי בנורדריין-וסטפאליה, בארגון מחדש של תעשיית המכרות והפלדה. בשנת 1949 הוא נבחר לבונדסטאג הראשון. בשנת 1953 התמנה לשר הפנים של מערב גרמניה. בשנת 1961 התמנה לשר החוץ. הוא תמך בקשירת קשרים עם העולם הערבי והתנגד לאספקת נשק לישראל. בשנת 1966 עבר לכהן כשר ההגנה. בעת ההמתנה למלחמת ששת הימים התנגד למשלוח מסכות גז ממחסני צבא גרמניה לישראל, בטענה שהצבא הגרמני זקוק להן. במענה לביקורת על קשרים של בריטניה עם ממשלת גרמניה, בה מכהן שרדר בעל העבר הנאצי, נטען שהוא גורש מהמפלגה בגלל נישואיו לאישה ממוצא יהודי וכי לאחר מכן היה קשור לגורמים אנטי-נאציים. שרדר עצמו טען שהוא הצטרף למפלגה הנאצית כדי להתקדם ולא מסיבות אידאולוגיות, וכי לא היה פעיל במפלגה. בנובמבר 1968 נבחר למועמד מפלגתו בבחירות לנשיא גרמניה, בגוברו על ריכרד פון וייצזקר, שהיה מועמדו המועדף של קנצלר גרמניה, קורט גאורג קיזינגר. בבחירות הפסיד שרדר לגוסטב היינמן שקיבל 49.4% מהקולות, לעומת 48.8% שקיבל שרדר. לאחר מעבר מפלגתו לאופוזיציה כיהן שרדר כיו"ר ועדת החוץ של הבונדסטאג. בספטמבר 1971 ביקר בישראל והצהיר שהוא רוצה יחסים כלכליים בין המדינות ולא סיוע בנשק. עתירה לבג"ץ שהגיש גדעון ספירו בדרישה להעמיד את שרדר לדין נדחתה כ"טרדנות". הוא ביקר בישראל שוב בספטמבר 1974, בראש משלחת של ועדת החוץ של הבונדסטאג. מדיה וקבצים בנושא גרהרד שרדר בוויקישיתוף גרהרד שרדר, באתר Discogs (באנגלית) שר־הפנים המערב־גרמני מודה שהיה חבר במפ' הנאצית, למרחב, 29 בינואר 1960 עדיפות לאנשי ס.ס. בגיוס לבונדסוור, קול העם, 24 ביולי 1959 שר החוץ החדש של בון היה נאצי, על המשמר, 13 בנובמבר 1961 משה דור, המיניסטר היה חבר המפלגה הנאצית, מעריב, 12 בנובמבר 1961 גרהארד שרדר במקום פון ברטאנו, דבר, 9 בנובמבר 1961 א. דויטשקורן, לא לחנם הלך שרדר אצל עראפאת, מעריב, 27 בדצמבר 1974 מוטב שיחסי גרמניה - ישראל לא יהיו קשורים באספקת נשק, מעריב, 13 בספטמבר 1971 בריטניה תתמוך בזיון גרמניה למרות המצא נאצים בממשלתה, חרות, 13 באפריל 1954 קיזינגר התנגד - אבל שרדר נבחר כמועמד לכהונת נשיא גרמניה, מעריב, 17 בנובמבר 1968 שרדר הגיע, דבר, 6 בספטמבר 1971 בג"ץ: העתירה נגד שרדר - "טרדנות", דבר, 13 בספטמבר 1971 משלחת ועדת־החוץ של הבונדסטאג באה לביקור, דבר, 2 בספטמבר 1974
איחוד לאומי

האם התכוונתם ל... מפלגת איחוד לאומי – ייצוג של תנועת ספרדים ועדות מזרח, התמודדה במספר מערכות בחירות ממשלת אחדות לאומית – ממשלה ישראלית רחבה המורכבת מנציגי מפלגות יריבות ממשלת אחדות לאומית – ממשלת אחדות באופן כללי איחוד לאומי – השם תחתיו התמודדה רשימת ספרדים ועדות מזרח בבחירות לכנסת הרביעית איחוד לאומי-ישראל ביתנו – סיעה שנוצרה ב-1 בפברואר 2000 במהלך הכנסת החמש עשרה כתוצאה מאיחוד בין שתי סיעות: ישראל ביתנו והאיחוד הלאומי (מפלגות מולדת ותקומה). האיחוד הלאומי האיחוד הלאומי – סיעה משותפת של מספר מפלגות ימין במדינת ישראל האיחוד הלאומי-מפד"ל – רשימה משותפת של רשימת האיחוד הלאומי ומפלגת המפד"ל לכנסת ה-17 האיחוד הלאומי (צרפת) – מפלגת ימין קיצוני בצרפת, לשעבר "החזית הלאומית" האיחוד הלאומי של חקלאי בולגריה – מפלגה בבולגריה האיחוד הלאומי הדמוקרטי (ברזיל) – מפלגת ימין שהתקיימה בברזיל האיחוד הלאומי – תקומה – מפלגת ימין האיחוד הלאומי של יוון – מפלגה פשיסיטית ואנטישמית שפעלה ביוון בשנים 1927 עד 1944
פורט

האם התכוונתם ל... פורט (יין) – יין מחוזק מפורסם המיוצר בפורטוגל היסב – התאמה של תוכנה הכתובה במקור עבור מערכת מסוימת למערכת אחרת יציאה (תקשורת) – רכיב חומרה שדרכו מתבצעת תקשורת בין מחשבים פורט (תקשורת) (port) - מספר ייחודי המזהה תוכנה או שירות מסוימים עבור יישומים במחשבים חיצוניים, בדרך כלל בתקשורת TCP או UDP
בוריס קלצקין

בּוֹרִיס ארקַאדיֶיוויץ' קְלֶצקין (בכתיב יידי: באָריס קלעצקין; 1875, וילנה – ספטמבר 1937, שם) היה מו"ל יידי, מגדולי המו"לים היידישאים שלפני השואה. בוריס קלצקין היה בן למשפחה יהודית אמידה, מיוחסת מאוד, שמנתה אחורנית עשרה דורות של רבנים ידועים. אביו של בוריס קטע את שושלת הרבנות, עבר למסחר יערות והתעשר. בוריס עצמו החל את פעילותו בתחום כמפיץ ספרים ביידיש, בעיקר בחוגי הפועלים והבונדיסטים, בווילנה ובערים סמוכות. בעזרת כספו של אביו הקים הוצאת ספרים קטנה ורכש בית דפוס, שבהם פרסם את הספרות הפופולרית לחסרי האמצעים. בשנת 1910 הקים קלצקין בית-הוצאה גדול בשם "ווילנער פארלאג פון ב. א. קלעצקין" (יידיש: בית ההוצאה הווילנאי של ב' א' קלצקין). בין היתר פרסם קלצקין את כתבי שלום עליכם, י"ל פרץ, ה. לייוויק, י"י זינגר, פרץ הירשביין, משה קולבק, יוסף אופטושו, דוד ברגלסון, יעקב ויגודסקי, שלום אש, חנן אילתי, רחל קורן ועוד רבים אחרים. בהוצאת ב.א. קלצקין יצא גם עיתון הילדים הראשון ביידיש, "גרינינקע ביימעלעך" (העיתון, שנקרא על שם שירו של ביאליק "בין העצים הירקרקים", יצא בקביעות משך שנים החל משנת 1914 ועד שנת 1939). בשנת 1931 נכנס קלצקין לחובות כבדים, פשט את הרגל, ובשל השתנות תנאי השוק נסגר בית ההוצאה, ועשרות אלפי ספרים נותרו בו ללא ביקוש. בשנת 1937 נפטר קלצקין מר נפש, עמוס חובות ומאוכזב מהקורא והקונה היהודי. בספרייה הלאומית בירושלים מצויים מספר קטלוגים ביידיש של ההוצאה. אלתר קציזנה, שהיה מידידיו של קלצקין, התבסס ברומן "שטאַרקע און שוואַכע" (חזקים וחלשים) על אישיותו על קלצקין בעיצוב דמותו של הגיבור ברל פודלוסקי. זכריה מ' בייקר, בוריס קלצקין, באנציקלופדיית ייִוואָ ליהודי מזרח אירופה (באנגלית) זלמן רייזען, קלעצקין בּאָריס, בספרו: לעקסיקאָן פון דער ייִדישער ליטעראַטור, פּרעסע און פילאָלאָגיע, מהדורה 2, כרך ג, וילנה: ווילנער פערלאג פון ב. קלעצקין, תרפ"ט 1929, עמודות 698–703, בארכיון האינטרנט (ביידיש) אלתר קאציזנה, קווים לדמותו של בוריס ארקאדיאוויץ' קלצקין, מובא ב"חוליות" באָריס קלעצקין: מידע נוסף ותמונתו לצד דוד ברגלסון ושלום אש (בוברויסק, 1912), באתר פארווערטס (ביידיש) "25 יאָר ווילנער פארלאג פון ב. קלעצקין": ז. קלמנאָוויטש, די ערשטע יארן פון ווילנער פארלאג, ליטערארישע בלעטער, 27 בנובמבר 1936 זלמן רייזען, א נישט-געפיירטער יובל, ליטערארישע בלעטער, 27 בנובמבר 1936 א. פרידקין, דער מענטש פון פּלענער: (א פּאָר שטריכן צו דער כאראקטעריסטיק פון ב. קלעצקין), ליטערארישע בלעטער, 27 בנובמבר 1936 דוד רויכל, ב. א. קלעצקין – דער פּיאָנער, ליטערארישע בלעטער, 27 בנובמבר 1936 נחמן מייזיל, עס האט געמעגט זיין אנדערש, ליטערארישע בלעטער, 27 בנובמבר 1936 מ. קיטאי, אן עפּיזאָד, ליטערארישע בלעטער, 27 בנובמבר 1936 א. קאציזנע, קאניפערשטאן, ליטערארישע בלעטער, 27 בנובמבר 1936 שלום אש, בעגריסונג פון שלום אש פאר ב. קלעצקין, היינט, 18 בדצמבר 1936 (הדפסה נוספת: שלום אש, באגריסונג פאר ב. קלעצקין, ליטערארישע בלעטער, 25 בדצמבר 1936) עם מותו: א. צינצינאטוס, דער טויט פון ב. קלעצקין, היינט, 22 בספטמבר 1937 בּאָריס קלעצקין, ליטערארישע בלעטער, 24 בספטמבר 1937 (נקרולוג) נחמן מייזיל, באריס קלעצקין: (אייניגע שטריכען צו זיין געשטאלט), היינט, 1 באוקטובר 1937 אויפ'ן פרישען קבר פון באריס קלעצקין, אונזער עקספרעס, 8 באוקטובר 1937 בוריס קלצקין (1875-1936), דף שער בספרייה הלאומית ערך זה הוא קצרמר בנושא אישים ובנושא יידיש. אתם מוזמנים לתרום לוויקיפדיה ולהרחיב אותו.
צדקתך צדק

צדקתך צדק הוא כינוי לשלושה פסוקים הנאמרים מיד לאחר חזרת הש"ץ של מנחה של שבת. פסוקים אלו לקוחים מספר תהילים. הפסוקים הם: "צדקתך כהררי אל משפטיך תהום רבה, אדם ובהמה תושיע ה'", "וצדקתך אלהים עד מרום אשר עשית גדֹלות. אלהים מי כמוך", "צדקתך צדק לעולם ותורתך אמת". פסוקים אלו מכונים גם "צו"ץ" בשל ראשי התיבות שיוצרות האותיות הראשונות של כל פסוק ("צדקתך","וצדקתך","צדקתך"). שני טעמים נתנו לאמירת צדקתך בתפילת מנחה של שבת: הראשון - בשעה זו של שבת נפטרו על פי המסורת יוסף, משה ודוד וכנגד פטירת שלושתם אומרים שלושה פסוקים של צידוק הדין. השני - על פי המסורת, בכניסת שבת הרשעים מוּצאים מגיהנום ומוחזרים לשם בצאת השבת. כדי להצדיק את הדין על הרשעים שמוחזרים לגיהנום במוצאי השבת, אומרים את שלושת פסוקי הצדקת הדין. ביחס לסדר אמירת הפסוקים ישנם שני מנהגים: לפי נוסח הספרדים, נוסח ספרד, התכלאל, נוסח רומניא, נוסח פרובאנס ונוסח קטלוניה אומרים אותם כפי הסדר שהובא לעיל (וכפי סדרם בתנ"ך). לפי נוסח אשכנז ונוסח איטליה אומרים אותם בסדר הפוך מזה שהובא לעיל. ר' אברהם בן נתן הירחי בספר המנהיג מציין שהספרדים בתקופתו אמרו את הפסוקים בסדר הפוך (כלומר כמו מנהג אשכנז של היום), והוא תמה על מנהגם ומציין שבצרפת ובפרובנס אומרים את הפסוקים לפי הסדר וכך לדעתו צריך להיות (ולמעשה כמו שהספרדים היום אומרים). יש כאן מקרה חריג של התהפכות המנהג בדורות האחרונים: הספרדים הם אלו שבעבר היו אומרים את הפסוקים בסדר הפוך ואילו יהודי צרפת, להם מסורת קרובה מאוד ליהודי אשכנז, היו אומרים אותם בסדר ישר. כיום דווקא האשכנזים (הממשיכים במידת מה את מסורת צרפת) אומרים את הפסוקים בסדר הפוך ואילו הספרדים אומרים אותם בסדר ישר. כאשר שבת חלה ביום שבו אין אומרים תחנון אין אומרים פסוקים אלו, בשל זיקתם לאבל (כאמור לעיל), וימים בהם אין אומרים תחנון הם ימי שמחה. בראש השנה שחל בשבת, לדעת השולחן ערוך אומרים אותו, ואילו לפי הרמ"א לא אומרים. ספר תהלים, פרק ל"ו, פסוק ז' ספר תהלים, פרק ע"א, פסוק י"ט ספר תהלים, פרק קי"ט, פסוק קמ"ב עדות זו ביחס לנוסח צרפת נתמכת גם על ידי מחזור ויטרי. או"ח תקצח:א
שלמה בסטומסקי

שלמה בַּסטומסקי (בכתיב יידי: באַסטאָמסקי; 1891–1941) היה סופר יידיש, אספן פולקלור, עורך, מו"ל ומחנך. שלמה בסטומסקי, בן למשפחת מסגר ענייה בוילנא, התייתם בילדותו. הוא למד ב"חדר" וגם בבית-ספר רוסי עממי. בשנת 1912 סיים את הסמינר למורים הידוע של וילנה, ועסק בהוראה בבתי ספר יהודיים של "מפיצי השכלה". בנוסף, בסטומסקי היה בעל יזמה חינוכית וייסד את בית הספר העממי הראשון בווילנה, שלשון ההוראה בו הייתה יידיש. בסטומסקי היה גם אספן חשוב של יודאיקה נשכחת מליטא וסביבותיה, ופרסם יצירות פולקלור יהודיות בבמות מיוחדות. בסטומסקי החל לפרסם כבר בשנת 1910, והיה סופר פורה מאוד. הוא פרסם מאמרים בענייני חינוך, ערך כתבי עת לילדים, ובהם ה"גרינינקע ביימאלאך" (יידיש: "העצים הירקרקים"). שותפו לעבודתו זו היה פלק הלפרין. אשתו, סופרת הילדים מלכה חיימסון, שגם ניהלה את 'הגימנסיה היהודית', הייתה שותפתו ליצירה כל חייו. בסטומסקי פרסם קרוב לתשעים כרכים ביידיש, רובם ראו אור בווילנה, אך גם בקובנה, במקסיקו ובניו יורק. יצירותיו לא תורגמו לעברית. נפטר בווילנא. ביים קוואל: מאטעריאלן צום יידישן פאלקלאר: יידישע פאלקסלידער (געזאמלט, דערקלערט, קלאסיציפירט, קאנטראלירט און איבערגעגעבן צום דרוק מיט א פארווארט פון זאמלער ש' באסטאמסקי), וילנה: נייע יידישע פאלקסשול, 1923. ביים קוואל: יידישע שפריכווערטער, רעדנסארטן, סגולות זאבאבאנעס (געזאמלט און דערקלערט פון ש' באסטאמסקי; רעדאקטירט פון רייזען זלמן). בלימעלעך: זאמלונגען פון לידלעך און מעשהלעך, פאר קליינטשינקע, וילנה: נייע יידישע פאלקסשול, 1927. א מאל איז געווען: ידישע פאלקסמעשיות, וילנה: נייע יידישע פאלקסשול, 1928. 'בסטומסקי, שלמה', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 124 (ספר יזכור לקהילת ליטא, בספריית העיר ניו יורק, תמונה 1322). עדינה בר-אל, שלמה באסטומסקי וקשריו עם סופרים ומשוררים שלמה בסטומסקי (1891-1941), דף שער בספרייה הלאומית בר-אל, עדינה, עיתונות ילדים ביידיש ובעברית בפולין, 1918-1939, כרך כרך א', חיבור לשם קבלת תואר דוקטור לפילוסופיה, האוניברסיטה העברית, 2001, עמ' 164-196 יוסף קרוק, תחת דגלן של שלוש מהפכות - כרך ב', תל אביב, מחברות לספרות, 1970, עמ' 403. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.